Държавен вестник, бр. 54, 2018 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  54
подлежат на разглеждане от Министерския 
съвет, съгласно чл. 28, ал. 3 от Закона за 
нормативните актове.“
§ 10. В чл. 33 се правят следните изменения:
1. Точки 1 – 3 се изменят така:
„1. образува преписки по постъпилите мол­
би и предложения и осигурява провеждането 
на интервю с кандидатите при подаването на 
документите; 
2. извършва проверка на молбите и пред­
ложенията за промяна на гражданството и 
приложените към тях документи за съответ­
ствието им с нормативните изисквания;
3. изготвя заповеди за прекратяване на про­
изводството за промяна на гражданството;“.
2. Точка 8 се изменя така:
„8. осигурява информация чрез интернет 
страницата на Министерството на правосъ­
дието на всеки кандидат относно статута на 
преписката му;“.
§ 11. В чл. 34, т. 2 се правят следните из­
менения и допълнения:
1. Създава се нова буква „г“:
„г) извършва дейностите, които са възложе­
ни на Министерството като централен орган 
по Хагската конвенция за международното 
събиране на издръжка на деца и на други 
членове на семейството от 2007 г.;“.
2. Досегашните букви „г“ и „д“ стават 
съответно букви „д“ и „е“.
3. Досегашната буква „е“ става буква „ж“ 
и се изменя така:
„ж) взаимодейства с Главна дирекция 
„ГРАО“ на Министерството на регионалното 
развитие и благоустройството, Министерството 
на вътрешните работи, Националната агенция 
за приходите, Националното бюро за правна 
помощ и Агенцията по вписванията при об­
работка на молби и искания по Регламент 
№ 4/2009 г. и Хагската конвенция за между­
народното събиране на издръжка на деца и на 
други членове на семейството от 2007 г., които 
са свързани със задължения за издръжка.“
§ 12. В приложението към чл. 11, ал. 2 се 
правят следните изменения: 
1. На ред „Обща администрация“ числото 
„69“ се заменя със „71“. 
2. На ред „дирекция „Управление на соб­
ствеността“ числото „19“ се заменя с „21“.
3. На ред „Специализирана администрация“ 
числото „151“ се заменя със „149“. 
4. На ред „дирекция „Съвет по законода­
телство“ числото „14“ се заменя със „17“.
5. На ред „дирекция „Взаимодействие със 
съдебната власт“ числото „20“ се заменя с „13“.
6. На ред „дирекция „Българско граждан­
ство“ числото „19“ се заменя с „21“.
Преходни и заключителни разпоредби
§ 13. В срок един месец от влизането в 
сила на постановлението министърът на 
правосъдието да приведе административните 
звена в съответствие с него.
§ 14. Постановлението влиза в сила от деня 
на обнародването му в „Държавен вестник“ с 
изключение на § 10, т. 1, който влиза в сила 
от 1 януари 2019 г.
Министър-председател: 
Бойко Борисов
Главен секретар на Министерския съвет: 
Веселин Даков
6291
ПОСТАНОВЛЕНИЕ № 109
ОТ 22 ЮНИ 2018 Г.
за одобряване на допълнителни разходи 
по бюджета на Министерството на здраве­
опазването за 2018 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
в размер 19 660 000 лв. по бюджета на Ми­
нистерството на здравеопазването за 2018 г. 
за осигуряване изпълнението на заложените 
цели в Концепцията за развитие на системата 
за спешна медицинска помощ.
(2) Разходите по ал. 1 да се осигурят за 
сметка на предвидените средства по централ­
ния бюджет за 2018 г. 
Чл. 2. (1) Със сумата по чл. 1, ал. 1, в т.ч. 
8 000 000 лв. за „Персонал“, да се увеличат 
разходите по „Политика в областта на диаг­
ностиката и лечението“, бюджетна програма 
„Спешна медицинска помощ“, по бюджета на 
Министерството на здравеопазването за 2018 г.
(2) Със сумата в размер 11 660 000 лв. да 
се увеличат показателите по чл. 15, ал. 3 от 
Закона за държавния бюджет на Република 
България за 2018 г.
Чл. 3. (1) Министърът на здравеопазването 
да извърши съответните промени по бюджета 
на Министерството на здравеопазването за 
2018 г. и да уведоми министъра на финансите.
(2) Министърът на финансите да извърши 
произтичащите от чл. 1 промени по централ­
ния бюджет за 2018 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси във връзка с чл. 78, ал. 2 от Закона 
за държавния бюджет на Република България 
за 2018 г. 
§ 2. Изпълнението на постановлението се 
възлага на министъра на здравеопазването. 
§ 3. Постановлението влиза в сила от деня 
на обнародването му в „Държавен вестник“. 
Министър-председател: 
Бойко Борисов
Главен секретар на Министерския съвет: 
Веселин Даков
6292